《岁暮》
明代·施侃

阴风激人山雪动，空村入暮岁事微。
饥鸟挟子抱寒树，农夫牵茅遮坏扉。
塞北蒲宫何燥燥，城东草堂聊依依。
青灯照影忽不惬，却走出门月满衣。

作者简介：浙江归安人，字邦直，号菁阳。世宗嘉靖五年进士。少颖敏，十四岁通《毛诗》。博观经史，及阴阳方技之书。古文雄浑，诗亦意兴清远。卒于京师，有《菁阳集》藏于家。